
RAPORT DE SPECIALITATE
privind prelungirea prin act adiţional,  pe o perioada de 3 ani a contractului de închiriere nr. 1607/28.06.2019, încheiat cu societatea STIRAM PERLA VLĂDESEI SRL


     	Prin cererea cu numărul CT2022-002817/03.05.2022, societatea STIRAM PERLA VLĂDESEI SRL, prin administratorul acesteia Dl. Potra Gavrilă, solicită  prelungirea contractului de închiriere numărul 1607/28.06.2019, cu termen de valabilitate 27.06.2022, având ca obiect spaţiul situat in Timișoara, Constantin Titel Petrescu nr.1 , SAD.2. 
Spațiul închiriat are suprafața de 56,27 m.p și a fost închiriat în urma  adjudecării la licitația publică desfășurată în iunie 2019 , fiind închiriat în baza contractului ante-menționat la un tarif de 2,1 euro/lună/m.p.
	Solicitarea de prelungire a contractului de închiriere a fost făcută în termenul de valabilitate al contractului de închiriere și  a fost analizată în ședința din 10.05.2022 a Comisiei  de Analiză a Spaţiilor cu Altă Destinaţie decât aceea de locuinţă situate în imobile proprietatea Primariei Timişoara precum şi în proprietatea Statului Român, în administrarea Consiliului Local al Municipiului Timişoara înfiinţată prin HCLMT nr.12/26.06.2012 şi modificată prin HCLMT nr.49/22.02.2022, fiind avizată favorabil cererea de prelungire prin act adițional, a contractului de închiriere  nr.1607/2019, încheiat cu societatea STIRAM PERLA VLĂDESEI SRL, pe o perioadă de 3 ani,  urmând să fie făcute demersurile de  întocmire și aprobare a proiectului de hotărâre în acest sens .
	Precizăm urmatoarele: spaţiul SAD.2 deținut de către societatea Stiram Perla Vlădesei SRL este situat în imobilul din Timişoara,  Str. Constantin Titel Petrescu, nr.1 este liber de sarcini, fiind înscris în cartea funciară numărul 410513-C1-U4, număr topo 6799/III, în proprietatea Statului Român ,,în folosința Sfatului  Popular al orașului Timișoara,, 
 Spațiul este înregistrat în evidența patrimonială a Municipiului Timișoara ,cu numărul de inventar 1638 și valoarea de inventar 113.782 lei , iar tariful de închiriere al acestui spaţiu este de  2,1 euro/mp/lună. Chirișul nu are datorii la bugetul local .
 Situația juridică a spațiului a fost verificată  prin adresele de mai jos :
- CT2022-2817/11.05.2022  a Serviciul Juridic;
- CT2022- 002817/11.05.2022 a Compartimentului  Fond Funciar ; 
- CT2022-002817/05.05.2022  a  Biroului  Clădiri Terenuri ;
În conformitate cu prevederile art. 129, alin. (1), alin (2), lit. c) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
În temeiul art.196 alin. (1), lit.a) și art.139 alin. (3),  lit g) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
            Apreciem faptul că, Proiectul de hotărâre privind privind prelungirea prin act adiţional,  pe o perioadă de 3 ani  a contractului de închiriere nr. 1549/2011, încheiat cu Consulatul Onorific al Republicii Moldova la Timişoara, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

